**Միրիամ Արլին Սթոքլի** (անգլ.՝ Miriam Arlene Stockley, ապրիլի 15, 1962(1962-04-15), Յոհաննեսբուրգ, Տրանսվաալ, ՀԱՀ), հարավաֆրիկյան ծագումով բրիտանացի երգչուհի և կոմպոզիտոր։ Նրա աշխատանքների վրա մեծ ազդեցություն է ունեցել աֆրիկյան երաժշտությունը։ Սթոքլիին առանձնացնում է ձայնավարժության յուրահատուկ ոճը, որը հատկապես նկատելի է բրիտանացի կոմպոզիտոր և դիրիժոր Կառլ Ջենկինսի Adiemus նախագծում, որի առաջին չորս ալբոմների համար Սթոքլին կատարում է առաջատար վոկալի դերերգը։

Վաղ տարիներ
-----------

Տասնմեկ տարեկան հասակում Սթոքլին իր ավագ քրոջ Էրվիլի հետ կազմակերպում է Stockley Sisters դուետը և 1976 թվականին թողարկում Venus խմբի Shocking Blue երգի քավեր տարբերակը (Bananarama-ից 10 տարի առաջ)՝ գրավելով հարավաֆրիկյան հիթ-շքերթի հինգերորդ տեղը։ 18 տարեկան հասակում Սթոքլին տեղափոխվում է Լոնդոն երաժշտական կարիերան շարունակելու նպատակով։

### Երաժշտական կարիերան

1980-ականների վերջերին 1990-ականների սկզբներին Սթոքլինը տարբեր երաժիշտների հետ աշխատել է սեսիսն վոկալիստ։ Մասնավորապես համագործակցել է Stock, Aitken & Waterman կոմպոզիտորների տրիոյի և պրոդյուսերների հետ, մասնակցելով Քայլի Մինոուգի, Ջեյսոն Դոնովանի և Սոնյայի ձայնագրություններին։ 

«Եվրատեսիլ» երգի մրցույթի բրիտանացի մասնակիցների համար Սթոքլին մի քանի անգամ կատարել է բեկ-վոկալ։ Հատկապես դիտարժան են եղել նրա ելույթները Էմմայի (1990 թվականին) և Katrina and the Waves խմբի հետ (1997 թվականին, հաղթել է մրցույթում)։

1991 թվականին Սթոքլին միացավ նոր կազմավորված Praise խմբին, որի «Only You» երգը գրավեց չորրորդ տեղը բրիտանական հիթ-շքերթում։ Մեկ տարի անց խումբը թողարկեց երկրորդ՝ «Dream On» երգը, որը հաջողություն չունեցավ և խումբը դադարեցրեց գործունեությունը։

1995 թվականին Սթոքլին սկսեց աշխատել բրիտանացի կոմպոզիտոր և դիրիժոր Կառլ Ջենկինսոնի հետ, նրա Adiemus նախագծում որպես վոկալիստ։ Սթոքլին մասնակցեց Adiemus-ի առաջին չորս ալբոմների ձայնագրություններին։

Սթոքլին մասնակցել է մի քանի սաունդթրեկների ձայնագրությունների, մասնավորապես «Մատանիների տիրակալը»։ «Մատանիների եղբայրությունը», «Տեսակցություն մեկ գիշերվա համար», «Տասներորդ թագավորություն»։ Վերջինում նա կատարեց Wishing on a Star երգը։ Բրիտանացի կոմպոզիտոր Քոլին Թաունսի կողմից գրված Perfect Day, երգը Սթոքլիի կատարմամբ BBC-ի The World of Peter Rabbit and Friends մուլտֆիլմում, որը եթեր դուրս եկավ 1992-1995 թվականներին։ Բացի այդ Սթոքլին մասնակցել է BBC-ի մանկական ծրագրերով հնչող երգերի ձայնագրություններին, որոնցից ամենանշանավորը Look and Read երգն է։

2004 թվականին Yamaha ընկերությունը թողարկեց Vocaloid ծրագրային ապահովումը, որը հնարավորություն էր տալիս վերարտադրել սինթեզավորված վոկալը։ Vocaloid-ում առաջին տարբերակի ձայնագրություններից մեկը իրականացնում էր Սթոքլին։

2006 թվականի դեկտեմբերին Սթոքլին որպես վոկալիստ Մայք Օլդֆիլդի հետ համատեղ մասնակցում է Գերմանիայում անցկացվող Night of the Proms-ի 18 համերգների։

2006 թվականին Սթոքլին միացավ երաժիշտներ Ռիչարդ Հաննեվեյին և Ջեյ Օլիվերին նրանց Aomusic էթնո- խմբին, որը հայտնի է ուղղակի որպես ԱՕ։ 2009 թվականի փետրվարին խումբը թողարկում է Twirl ալբոմը, որը հիթ-շքերթում զբաղեցնում է հինգերորդ տեղը։ Ալբոմում տեղ է գտնում «On Jai Ya» երգը, որը գրվել էր Պեկինի Օլիմպիական խաղերի կազմկոմիտեի պատվերով, որպես 2008 թվականի Պեկինի Օլիմպիական խաղերի պաշտոնական օրհներգի հավակնորդ։ Ի վերջո ընտրությունը կանգ է առնում մեկ այլ երգի վրա։ Այնուամենայնիվ հետագայում On Jai Ya երգը ընդգրկվում է Project Peace on Earth-ի 2011 թվականի նախագծում։

2009 թվականի հունիսին խումբը թողարկեց Gaiya Lo Mane երգը, որը դարձավ Give Kids the World բարեգործական հիիմնադրանի օրհներգը։

2011 թվականի փետրվարին լույս ընծայվեց Aomusic ...and Love Rages on! ալբոմը, որի համար Սթոքլին տարբեր երկրների մանկական երգչախմբերի հետ մեկտեղ ձայնագրեց վոկալ դերերգեր։ Ալբոմը հիթ-շքերթում գրավեց երկրորդ տեղը և ստացավ Zone Music Reporter կայքի մրցանակը, տարվա լավագույն էթնո ալբոմ անվանակարգում։ Ալբոմի թողարկումից հետո խումբը մասնակցեց 2010 թվականի երկրաշարժից տուժած հայիթցի երեխաների համար կայուն բնակարաններ կառուցելու նպատակով GlobalGiving-ի կողմից կազմակերպված բարեգործական ձեռնարկինref>«AOMusic and Havserve Unite to Support the Children in the Villages of Haiti». *releasewire.org* (անգլերեն). 2011 թ․ փետրվարի 10. Արխիվացված է օրիգինալից 2011 թ․ մայիսի 1-ին. Վերցված է 2018 թ․ սեպտեմբերի 1-ին.</ref>: 2011 թվականի մարտի 28-ին Սթոքլին ելույթ ունեցավ Education Without Borders կազմակերպության կողմից Դուբայում կազմակերպված միջազգային համաժողովի շրջանակներում։

2013 թվականի մարտին Aomusic-ը թողարկեց Hokulea ալբոմը, որը Zone Music Reporter հիթ- շքերթում մեկնարկեց երրորդ տեղով և շուրջ հինգ ամիս պահպանեց իր դիրքերը։ Aomusic ալբոմի թողարկումից հետո կազմակերպվեց AO Foundation International բարեգործական հիմնադրամը, որն աջակցում է կարիքավոր երեխաներին օգնող միջազգային կազմակերպություններին։

Անձնական կյանք
--------------

Սթոքլին ամուսնացած է բրիտանացի երաժիշտ, պրոդյուսեր և ձայնագրող ինժեներ Ռոդ Հյուիսոնի հետ և բնակվում են Ֆլորիդայի Օռլանդո քաղաքում։ Զույգն ունի երկու երեխա, Կառլի Հյուստոնը և Բենդոն Հյուսթոնը։

Ընտրված սկավառակագրություն
--------------------------

### Սոլո ալբոմներ

* Miriam (1999)
* Second Nature (2006)
* Eternal (2007)

### Խմբի կազմում

* Adiemus: Songs of Sanctuary (1995)
* Adiemus II: Cantata Mundi (1997)
* Adiemus III: Dances of Time (1998)
* Adiemus IV: The Eternal Knot (2001)
* Aomusic - Twirl (2009)
* Aomusic - ...and Love Rages On! (2011)
* Aomusic - Hokulea (2013)
* Aomusic - Asha (2017)

### Բեք-վոկալ

* Նիկ Կերշոու - Radio Musicola (1986 թ.)
* Ռոջեր Դոլտրի - Can't Wait to See the Movie (1987 թ.)
* Ֆրեդի Մերկուրի & Մոնսերատ Կաբալյե - Barcelona (1988 թ. բեք-վոկալThe Golden Boy)
* Էլեյն Պեյջ - The Queen Album (1988 թ.)
* Alphaville - Romeos (1989 թ.)
* Բրայան Մեյ - Back to the Light (1992 թ.)
* Eloy - The Tides Return Forever (1994 թ. բեք-վոկալ Company of Angels)
* Սոնյա - Can't Forget You (1989 թ.)
* Queen - Made in Heaven (1995 թ.)
* Մայք Օլդֆիլդ - The Art in Heaven Concert (2000 թ. առաջատար և բեք-վոկալ Moonlight Shadow)
* Queen - The Freddie Mercury Tribute Concert (DVD, 2002 թ.)
* Atlantis vs Avatar - Fiji (2000 թ. առաջատար վոկալ)
* Skylanders: Spyro's Adventure

Ծանոթագրություններ
------------------

1. ↑  Charles Easter (2011-04). «Charles Easter Interview with Miriam Stockley» (անգլերեն). Վերցված է 2018 թ․ օգոստոսի 30-ին.
2. ↑  «Venus – Stockley Sisters». *1001 South African Songs You Must Hear Before You Go Deaf* (անգլերեն). 2015 թ․ հունվարի 2. Վերցված է 2018 թ․ օգոստոսի 30-ին.
3. 1 2  «Miriam Stockley is one of the premier session singers in the UK - but it's taken her until now to record an album of her own. She talks to Sue Sillitoe about recording the album in her new home studio». *miriamstockley.com* (անգլերեն). Վերցված է 2018 թ․ օգոստոսի 30-ին.
4. ↑  «Eurovision By Year 1986 – 2000». *NUL POINTS!* (անգլերեն). Արխիվացված է օրիգինալից 2018 թ․ օգոստոսի 19-ին. Վերցված է 2018 թ․ օգոստոսի 30-ին.
5. ↑  Roberts, David (2006). *British Hit Singles & Albums* (19th ed.). London: Guinness World Records Limited. էջ 433. ISBN 1-904994-10-5.
6. ↑  «TORn '4th of July' Exclusive: Interview With Miriam Stockley». *theonering.net* (անգլերեն). 2013 թ․ հուլիսի 4. Վերցված է 2018 թ․ օգոստոսի 31-ին.
7. ↑  «Vocaloid Miriam». *soundonsound.com* (անգլերեն). 2004-12. Վերցված է 2018 թ․ սեպտեմբերի 1-ին.
8. ↑  «Mike Oldfield Setlist. Night of the Proms». *setlist.fm* (անգլերեն). Վերցված է 2018 թ․ սեպտեմբերի 1-ին.
9. ↑  «Top 100 Radio Airplay Chart. Top Recordings for February 2009». *zonemusicreporter.com* (անգլերեն). 2009-02. Արխիվացված է օրիգինալից 2018 թ․ սեպտեմբերի 12-ին. Վերցված է 2018 թ․ սեպտեմբերի 1-ին.
10. ↑  «Project Peace on Earth. Musical Ambassadors For Peace». *projectpeaceonearth.org* (անգլերեն). Վերցված է 2018 թ․ սեպտեմբերի 1-ին.
11. ↑  «AOMUSIC». *arcturiangate.com* (անգլերեն). 2011. Արխիվացված է օրիգինալից 2012 թ․ մարտի 22-ին. Վերցված է 2018 թ․ սեպտեմբերի 1-ին.
12. ↑  «Top 100 Radio Airplay Chart. Top Recordings for August 2011». *zonemusicreporter.com* (անգլերեն). 2011-08. Արխիվացված է օրիգինալից 2018 թ․ սեպտեմբերի 12-ին. Վերցված է 2018 թ․ սեպտեմբերի 1-ին.
13. ↑  «2011 ZMR Music Award Winners». *zonemusicreporter.com* (անգլերեն). 2011. Արխիվացված է օրիգինալից 2012 թ․ դեկտեմբերի 15-ին. Վերցված է 2018 թ․ սեպտեմբերի 1-ին.
14. ↑  «Top 100 Radio Airplay Chart. Top Recordings for April 2013». *zonemusicreporter.com* (անգլերեն). 2013-04. Արխիվացված է օրիգինալից 2018 թ․ սեպտեմբերի 12-ին. Վերցված է 2018 թ․ սեպտեմբերի 1-ին.
15. ↑  «AOMUSIC Releases Hokulea, Announces Non-Profit Music Organization Benefiting Children». *prweb.com* (անգլերեն). 2013 թ․ մարտի 21. Արխիվացված է օրիգինալից 2018 թ․ սեպտեմբերի 12-ին. Վերցված է 2018 թ․ սեպտեմբերի 1-ին.

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միրիամ Սթոքլի» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Deezer · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Չափորոշչային վերահսկողություն | BNF: 139428777 · GND: 135129052 · ISNI: 0000000055186499 · LCCN: no97066944 · VIAF: 305237414 · WorldCat VIAF: 305237414 |

 |